joelniklaus/EU_Wikipedias huggingface dataset:
Χουσεΐν Αβνί Πασάς

Ο Χουσεΐν Αβνί Πασάς (Hüseyin Avni Paşa, 1819 - 15 Ιουνίου 1876) ήταν Οθωμανός στρατιωτικός και πολιτικός και Μέγας Βεζίρης της Οθωμανικής Αυτοκρατορίας, επί βασιλείας του σουλτάνου Αμπντέλ Αζίζ.

Γεννήθηκε στην Ισπάρτα και ο πατέρας του τον έστειλε για ανώτερη εκπαίδευση στη Κωνσταντινούπολη. Αρχικά ακολούθησε θρησκευτική εκπαίδευση σε μετρεσέ  αλλά το 1837 ακολούθησε το στρατιωτικό επάγγελμα στο οποίο και εξελίχθηκε πολύ σύντομα. 
Σε ηλικία μόλις 21 ετών είχε γίνει λοχαγός, (μουλαζίμ), και το 1853 ήταν ήδη συνταγματάρχης, (γιάρμπεης), και στρατιωτικός καθηγητής. Η ταχεία αυτή εξέλιξη τον έφερε στο Σαράι του Σουλτάνου με καθήκοντα σημερινού προσωπάρχη. Τελικά το 1863 ανέλαβε στρατηγός και γενικός αρχηγός της 1ης Στρατιάς του οθωμανικού στρατού σε ειδική τελετή.

Το 1867 όταν  οι Έλληνες της τουρκοκρατούμενης Κρήτης, που αποτελούσε τότε ιδιαίτερη τουρκική διοικητική περιφέρεια, ξεκίνησαν την επανάσταση, στις 7 Μαρτίου του 1867, έλαβε αμέσως εντολή από τον Σουλτάνο να σπεύσει και να καταστείλει την επανάσταση, (ανταρσία – κατά τους Οθωμανούς), αναλαμβάνοντας ταυτόχρονα και κυβερνήτης. Έτσι φθάνοντας ο Χουσεΐν στη Κρήτη ως στρατιωτικός αρχηγός από τις 29 Νοεμβρίου του 1867 ανέλαβε διοικητής της νήσου, αντικαθιστώντας τον Ρεσίτ Πασά που είχε επί τούτου μεταβεί και αναλάβει κυβερνήτης της Κρήτης. Η Σητεία ανοικοδομήθηκε το 1870 επί της διοίκησής του, και ονομάστηκε Αβνιέ προς τιμήν του. Επιτυγχάνοντας τελικά την ειρήνευση στη Κρήτη επέστρεψε στη Κωνσταντινούπολη όπου και ανέλαβε από τον Φεβρουάριο του 1874 και για 14 μήνες Μέγας βεζίρης και στη συνέχεια υπουργός των Στρατιωτικών.

Την εποχή εκείνη μεγάλη δυσαρέσκεια είχε δημιουργηθεί κατά του φιλοπρόοδου Σουλτάνου μεταξύ των οποίων ήταν αφενός οι ανακατατάξεις του στρατού σε ευρωπαϊκή μορφή αλλά κυρίως το περιβόητο διάταγμα Χαττ-ι Χουμαγιούν.  Τότε ο Μιδάτ Πασάς έχοντας ως κύριο συνεργό του τον Χουσεΐν Αβνί Πασά και άλλους, στις 30 Μαΐου του 1876 επεχείρησε στρατιωτικό πραξικόπημα κατά το οποίο καταλήφθηκε το Ανάκτορο του Ντολμαχτσέ όπου και ακολούθησε η δολοφονία του Σουλτάνου. 
Όμως δεκαπέντε μόλις ημέρες μετά, και ενώ ο πραξικοπηματίας Χουσεΐν Αβνί , ως υπουργός των στρατιωτικών προσερχόταν το βράδυ στις 15 Ιουνίου, (15 Χαζιράν), σε συνεδρίαση της επαναστατικής κυβέρνησης στην οικία του Μιδάτ Πασά πυροβολήθηκε θανάσιμα από τον γαμπρό, (καγίνμπιραντ), του καθαιρεθέντος Σουλτάνου, τον Πρίγκιπα Χασάν τον Κιρκάσιο που καταγόταν από το Σιλιβρί, αφού προηγουμένως είχε καταφέρει να εισέλθει στην οικία αιφνιδιάζοντας όλους, πριν οι σκοποί τον αναγνωρίσουν.

Σημειώνεται ότι στη δολοφονία εκείνη ο Χασάν σκότωσε επίσης άλλα τέσσερα άτομα μεταξύ των οποίων και τον τότε υπουργό των εξωτερικών  Ρασίντ Πασά. Ο δε Μιδάτ Πασάς μόλις που πρόλαβε να γλιτώσει του φονικού εκείνου.

Πηγές

"Νεώτερον Εγκυκλοπαιδικόν Λεξικόν Ηλίου" τομ.18ος, σελ.714

Οθωμανοί στρατιωτικοί
Οθωμανοί πολιτικοί
Μεγάλοι Βεζίρηδες
Οθωμανική Κρήτη
Γενικοί διοικητές Κρήτης
Πανελλήνιο πρωτάθλημα καλαθοσφαίρισης ανδρών 1935-36

Η Νήαρ Ηστ κατέκτησε το 5ο πρωτάθλημα μπάσκετ την περίοδο 1935-36. Ήταν η πρώτη ομάδα που χρησιμοποίησε αμερικάνο παίκτη. Στον τελικό επικράτησε απέναντι στον Ηρακλή που αναδείχθηκε δεύτερος.

Στην πρωταθλήτρια ομάδα της Νήαρ Ηστ αγωνίζονταν: Χατζηθεοδώρου, Σαπουντζάκης, Ανδρίτσος, Ελευθεριάδης, Σταματόπουλος, Μπέλος, Ερμείδης, Γουελτ, Μακρώνας, Μαυρίδης.

Τα αποτελέσματα 

 Νήαρ Ηστ - ΒΑΟ 41-6
 Ηρακλής - ΧΑΝΘ 62-13
 Νήαρ Ηστ - Ηρακλής 23-17

Βαθμολογία 
 Βαθμολογία

Πηγή 
100 χρόνια Μπάσκετ 1891-1991, Περιοδικό Τρίποντο, 1991

Πανελλήνιο πρωτάθλημα καλαθοσφαίρισης ανδρών
Καλαθοσφαίριση το 1935
Καλαθοσφαίριση το 1936
Όσχεο

Το όσχεο ή οσχεϊκός σάκος είναι μια ανατομική δομή στο ανδρικό αναπαραγωγικό σύστημα, η οποία βρίσκεται κάτω από το ανθρώπινο πέος και περιβάλλει τους ανδρικούς γεννητικούς αδένες, τους όρχεις. Οι δύο όρχεις βρίσκονται έξω από το σώμα και παράγουν σπερματοζωάρια και γεννητικές ορμόνες, με κυριότερη την τεστοστερόνη. Το εσωτερικό του οσχέου χωρίζεται σε δύο τμήματα από το οσχεϊκό διάφραγμα, ενώ στο εξωτερικό του διατρέχεται από μια λεπτή γραμμή δέρματος που ονομάζεται ραφή.

Ανάπτυξη

Πρώτα στάδια ζωής 
Κατά τα πρώτα στάδια της ζωής του εμβρύου οι δύο όρχεις βρίσκονται μέσα στην κοιλιακή περιοχή. Λίγο πριν την γέννηση οι όρχεις κατεβαίνουν και εγκαθίστανται στο όσχεο. Τα δύο άκρα του οσχέου συνενώνονται για να εσωκλείσουν τα εξωτερικά γεννητικά όργανα του άνδρα σχηματίζοντας τη ραφή επάνω στο όσχεο και το πέος.

Εφηβεία 
Οι όρχεις και το όσχεο που σχηματίζονται στην εμβρυϊκή ζωή αρχίζουν να ωριμάζουν σεξουαλικά κατά την περίοδο της εφηβείας. Η αυξημένη έκκριση τεστοστερόνης στην εφηβεία προκαλεί τη σκούρυνση του δέρματος και την διόγκωση του πέους και των όρχεων. Ταυτόχρονα, ξεκινά η εμφάνιση ηβικής τρίχας στο όσχεο και στην ηβική περιοχή.

Συχνά ο ένας από τους δύο όρχεις μπορεί να βρίσκεται ελαφρώς χαμηλότερα από τον άλλον. Στους ανθρώπους, ο αριστερός όρχις είναι τυπικά χαμηλότερος από τον δεξή. Θεωρείται πως η ασυμμετρία των όρχεων εξελίχθηκε για να αποφεύγεται η συμπίεση μεταξύ τους, είτε για να επιτρέπεται η αποτελεσματικότερη ρύθμιση της θερμοκρασίας τους.

Λειτουργία 
Το όσχεο προστατεύει τους όρχεις και διατηρεί τη θερμοκρασία τους 2 με 3 βαθμούς χαμηλότερη από αυτή του ανθρώπινου σώματος. Η θερμοκρασία αυτή είναι η κατάλληλη για την επιβίωση των σπερματοζωαρίων που παράγονται στους όρχεις. Η υψηλότερη θερμοκρασία θα διατάρασσε τη διαδικασία της σπερματογένεσης. Η ρύθμιση της θερμοκρασίας επιτυγχάνεται με την κίνηση του οσχεϊκού σάκου κοντά ή μακριά από το σώμα ανάλογα με την θερμοκρασία του εξωτερικού περιβάλλοντος. Σε αυτό συμβάλλει ο κρεμαστήρας μυς, ο οποίος τραβά τους όρχεις κοντά στο σώμα και ο δαρτός μυς που προκαλεί το ζάρωμα του οσχεϊκού σάκου.

Παθήσεις 
Η κρυψορχία αποτελεί σπάνια πάθηση των όρχεων, κατά την οποία ο ένας ή και οι δύο όρχεις παραμένουν για διάφορες αιτίες στην κοιλιακή περιοχή ακόμα και μετά την γέννα του βρέφους. Στη αυτή την θέση των όρχεων η υψηλή θερμοκρασία του εσωτερικού του σώματος καταστρέφει τα σπερματοζωάρια που παράγονται. Η θεραπεία μπορεί να γίνει με χειρουργική επέμβαση.

Παραπομπές

Πηγές 
 Ανθρωπολογία Γ΄ Γυμνασίου

Ανδρικό αναπαραγωγικό σύστημα
Καλυπτήριο σύστημα
Επιδιδυμίδα

Η επιδιδυμίδα είναι ένας μακρύς περιελιγμένος σωλήνας στο πίσω μέρος κάθε όρχεως που συνδέει τον όρχι με τον σπερματικό πόρο. Λειτουργεί ως δεξαμενή για την ωρίμανση των σπερματοζωαρίων. Συναντάται σε ερπετά, πτηνά και θηλαστικά, συμπεριλαμβανομένου του ανθρώπου. Σε ενήλικες ανθρώπους φτάνει σε μήκος τα 6 έως 7 μέτρα.

Δομή 
Η επιδιδυμίδα χωρίζεται σε τρεις κύριες περιοχές.

 Η κεφαλή (λατινικά caput) της επιδιδυμίδας βρίσκεται στον άνω πόλο του όρχεως, με τον οποίο συνδέεται με τα εκφορητικά σωληνάρια. Η κεφαλή δέχεται τα σπερματοζωάρια μετά την παραγωγή τους στα σπερματικά σωληνάρια του όρχεως.

 Το σώμα (corpus) αποθηκεύει και παρέχει θρεπτικές ουσίες στα ώριμα σπερματοζωάρια.

 Η ουρά (cauda) βρίσκεται στον κάτω πόλο του όρχεως και απολήγει στον σπερματικό πόρο, μέσω του οποίου διελαύνουν τα σπερματοζωάρια μέχρι να καταλήξουν στον εκσπερματικό πόρο.

Λειτουργία 
Μετά την παραγωγή τους στα σπερματικά σωληνάρια, τα σπερματοζωάρια ωριμάζουν και αποθηκεύονται προσωρινά στις επιδιδυμίδες. Οι επιδιδυμίδες εμπλουτίζουν τα σπερματοζωάρια με θρεπτικό υλικό και υγρά για την ευκολότερη μετακίνηση τους. 

Πριν από την έξοδό τους από το σώμα, τα σπερματοζωάρια εμπλουτίζονται με εκκρίματα και από τις σπερματοδόχους κύστεις, τον προστάτη και τους βολβοουρηθραίους αδένες. Τα σπερματοζωάρια προχωρούν από την επιδιδυμίδα στον σπερματικό πόρο (σπερματαγωγό), διαπερνούν τον εκσπερματικό πόρο και τον προστάτη και διαμέσου της ουρήθρας εξέρχονται από το σώμα.

Παραπομπές

Εξωτερικοί σύνδεσμοι 

Ανδρικό αναπαραγωγικό σύστημα
Men'sHealth

Το περιοδικό Men’sHealth είναι μηνιαίο περιοδικό διεθνούς κυκλοφορίας της εκδοτικής εταιρείας  Rodale International που εδρεύει στις ΗΠΑ. Θεωρείται το «μεγαλύτερο ανδρικό περιοδικό στον κόσμο» με τον οποίο χαρακτηρισμό και τιτλοφορείται.
Η εν λόγω εταιρεία έχει παραχωρήσει τα δικαιώματα του τίτλου σε διάφορους εκδότες ανά Χώρα από τους οποίους και εκδίδεται επιμέρους, με ελεύθερη περιεχόμενη ύλη που αντιστοιχεί  βεβαίως στη γλώσσα, την κουλτούρα, την ιδιοσυγκρασία και τους επικρατούντες θεσμούς του κατά χώρα αναγνωστικού κοινού τους.

Σήμερα, (Μάρτιος 2010), το περιοδικό αυτό εκδίδεται μηνιαίως από εγχώριες εταιρείες έκδοσης στις ακόλουθες 31 χώρες (κατά ελληνική αλφαβητική σειρά): Αυστραλία, Βραζιλία, Γαλλία, Γερμανία, Ελλάδα, Ηνωμένο Βασίλειο, ΗΠΑ, όπου και η μητροπολιτική εκδοτική εταιρεία, Ινδία, Ινδονησία, Ισπανία, Ιταλία, Καζακστάν, Κροατία, Κίνα, Μαλαισία, Νότια Αφρική, Νότια Κορέα, Ολλανδία, Ουγγαρία, Ουκρανία, Πορτογαλία, Πολωνία, Ρουμανία, Ρωσία, Σερβία, Σιγκαπούρη, Σλοβενία, Ταϊλάνδη, Τουρκία, Τσεχία, και Φιλιππίνες
Ειδικότερα για τις χώρες της Λατινικής Αμερικής εκδίδεται υπό τον αυτόν διευθυντή έκδοσης στις 16 ακόλουθες χώρες: Αργεντινή, Αρούμπα, Βενεζουέλα, Γουατεμάλα, Δομινικανή Δημοκρατία, Ελ Σαλβαδόρ, Ισημερινός, Κολομβία, Κόστα Ρίκα, Κουρασάο, Μεξικό, Νικαράγουα, Ονδούρα, Παναμάς, Περού και Χιλή.

Ελληνική έκδοση
Την έκδοση του ελληνόγλωσσου περιοδικού Men’sHealth, πανελλαδικής κυκλοφορίας, είχε η εταιρεία "Εκδόσεις Λυμπέρη Α.Ε." της οποίας πρόεδρος και διευθύνων σύμβουλος είναι ο Αντώνης Λυμπέρης, ενώ διευθυντής του εν λόγω περιοδικού ήταν ο Βασίλης Βαρδάκας. Πρόκειται για πολυσέλιδο περιοδικό (170 περίπου σελίδων), υψηλών αξιώσεων, καθεαυτού ανδρικού ενδιαφέροντος, με θέματα κυρίως άθλησης, υγιεινής διατροφής και δίαιτας, ψυχολογίας και σεξουαλικότητας. Βεβαίως ένα μεγάλο μέρος της ύλης του καλύπτουν διαφημίσεις που αφορούν τον ανδρικό πληθυσμό.

Από τις 12 Νοεμβρίου 2012 οι Εκδόσεις Λυμπέρη έκλεισαν και τον Αύγουστο του 2013 η εταιρεία κήρυξε πτώχευση. Τον Ιούνιο του 2012 είχε αναγγελθεί η εκδίκαση της αγωγής των πρώην εργαζομένων για δεδουλευμένα, ενώ ο κ. Λυμπέρης διαμένει κυρίως στη Βραζιλία, κάνοντας σύμφωνα με δημοσιεύματα, επαφές για την επανεκκίνηση της εκδοτικής του δραστηριότητας .

Σημειώσεις
 Τον Δεκέμβριο του 2009 κυκλοφόρησε το 74ο τεύχος του.

Παραπομπές

Εξωτερικοί σύνδεσμοι
Η Ιστοσελίδα του ελληνόγλωσσου Men’sHealth
Men'sHealth Αυστραλίας
Men´sHealth Βραζιλίας 
Men'sHealth Γερμανίας
Men'sHealth Ηνωμένου Βασιλείου
Men'sHealth ΗΠΑ
Men'sHealth  Ινδίας
Men'sHealth  Ισπανίας
Men'sHealth  Ιταλίας
Men'sHealth  Μαλαισίας 
Men'sHealth  Ν. Αφρικής
Men'sHealth Ν. Κορέας
Men'sHealth Ολλανδίας
Men'sHealth  Πολωνίας
Men'sHealth  Πορτογαλίαςl
Men'sHealth  Ρουμανίας
Men'sHealth Ρωσίας
Men'sHealth  Σερβίας 
Men'sHealth  Σιγκαπούρης
Men'sHealth  Φιλιππίνων

Περιοδικά με τόπο έκδοσης τις Ηνωμένες Πολιτείες
Περιοδικά στην αγγλική γλώσσα
Κουτσόχερο Λάρισας

Το Κουτσόχερο είναι χωριό του νομού Λάρισας με 327 κατοίκους, σύμφωνα με την Απογραφή του 2011.

Το χωριό αποτελεί δημοτικό διαμέρισμα του δήμου Κοιλάδας. Βρίσκεται σε απόσταση 18 χιλιομέτρων δυτικά της Λάρισας, κοντά στις όχθες του ποταμού Πηνειού, στα όρια των νομών Λάρισας και Τρικάλων. Έχει χτιστεί σε ύψος 100 μέτρων και βρίσκεται 7 χιλιόμετρα ΒΔ της έδρας του δήμου, το χωριό Κοιλάδα. Συνορεύει με τα δημοτικά διαμερίσματα της Μάνδρας και Αμυγδαλέας και είναι εύκολα προσβάσιμο μέσω της εθνικής οδού Λαρίσης - Τρικάλων.

Οι κάτοικοι του χωριού οι οποίοι είναι γηγενείς, πρόσφυγες, Βλάχοι και Σαρακατσάνοι, ασχολούνται κυρίως με γεωργικές και κτηνοτροφικές εργασίες. Τα τελευταία χρόνια παρατηρείται μείωση του αριθμού των μόνιμων κατοίκων. Γιορτάζει τη μνήμη του αγίου Νικολάου στις 20 Μαΐου (μεταφορά γιορτής).

Σε απόσταση 3 χιλιομέτρων από το χωριό βρισκόταν το ΝΑΤΟϊκό αεροπορικό υπόγειο στρατηγείο (CAOC 7).

Ο παλιός ναός του αγίου Νικολάου, μαζί με το νεότερο, καταστράφηκαν από σεισμό το 2021.

Παραπομπές

Εξωτερικοί σύνδεσμοι
Δημοτικό Διαμέρισμα Κουτσοχέρου, Τοπική Ένωση Δήμων και Κοινοτήτων Λάρισας

Χωριά του νομού Λάρισας
Δήμος Λαρισαίων
Τζον Τραβόλτα

Ο Τζον Τζόζεφ Τραβόλτα (αγγλικά: John Joseph Travolta, 18 Φεβρουαρίου 1954) είναι Αμερικανός ηθοποιός, χορευτής και τραγουδιστής. Αρχικά έγινε γνωστός κατά τη δεκαετία του 1970, μετά τη εμφάνιση του στην τηλεοπτική σειρά Welcome Back, Kotter και ως πρωταγωνιστής στα Πυρετός το Σαββατόβραδο και Grease. Η καριέρα του Τραβόλτα άλλαξε τη δεκαετία του 1990 με τον ρόλο του στην ταινία Pulp Fiction κι έκτοτε συνέχισε στις ταινίες του Χόλυγουντ, όπως το Face/Off, Ladder 49 και Wild Hogs.

Ο Τραβόλτα ήταν δύο φορές υποψήφιος για το Βραβείο Όσκαρ Α' Ανδρικού Ρόλου. Η πρώτη υποψηφιότητά του ήταν για την ερμηνεία του στην ταινία Πυρετός το Σαββατόβραδο και η δεύτερη για το Pulp Fiction.

Ήταν παντρεμένος με την Αμερικανίδα ηθοποιό Κέλι Πρέστον με την οποία ήταν μαζί από το 1991 μέχρι και τον θάνατό της από καρκίνο του μαστού τον Ιούλιο του 2020. Είχαν τρία παιδιά, τον Τζετ (1992-2009), ο οποίος σκοτώθηκε σε ατύχημα τον Ιανουάριο στις Μπαχάμες όπου είχε πάει διακοπές, και την Έλλα (2000) που είναι η μοναδική τους κόρη. Το τρίτο παιδί γεννήθηκε το 2010.

Φιλμογραφία

Παραπομπές

Εξωτερικοί σύνδεσμοι 

 Ο  

Αμερικανοί χορευτές
Αμερικανοί τραγουδιστές
Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί πιλότοι
Αμερικανοί άνδρες ηθοποιοί φωνής
Καλλίνος

Ο Καλλίνος ο Εφέσιος (Αρχαία Ελληνικά: Καλλῖνος ὁ Ἐφέσιος) ήταν αρχαίος Έλληνας λυρικός ποιητής και ο αρχαιότερος ελεγειακός. Έζησε και έδρασε τον 8ο αι. π.Χ. λίγο μετά την καθιέρωση των Ολυμπιακών αγώνων. Την εποχή εκείνη, οι Κιμμέριοι έκαναν επιδρομές στην Μ. Ασία, έτσι με τα ποιήματά του εμψύχωνε τους συμπολίτες του να αγαπάνε την πατρίδα τους και να την υπερασπίζονται ηρωικά. Μερικά αποσπάσματα από τα έργα του διασώθηκαν.

Έργο 
Παρακάτω εκτίθεται το μεγαλύτερο διασωθέν (α') απόσπασμα έργου του Καλλίνου στην Αρχαία Ελληνική

Ακολουθεί η μετάφραση του κ. Σ. Μενάρδου

Άλλα τρία αποσπάσματα μπορούν να βρεθούν στον ακόλουθο σύνδεσμο https://www.hs-augsburg.de/~harsch/graeca/Chronologia/S_ante07/Kallinos/kal_frag.html

Παραπομπές

Πηγές 
 
https://www.hs-augsburg.de/~harsch/graeca/Chronologia/S_ante07/Kallinos/kal_frag.html
ΙΣΤΟΡΙΑ ΤΗΣ ΑΡΧΑΙΑΣ ΕΛΛΗΝΙΚΗΣ ΓΡΑΜΜΑΤΕΙΑΣ Α', Β', Γ' Γυμνασίου ΙΤΥΕ "ΔΙΟΦΑΝΤΟΣ"
https://www.greek-language.gr/digitalResources/ancient_greek/tools/liddell-scott/index.html (Επιτομή του μεγάλου λεξικού της Αρχαίας Ελληνικής Γλώσσας LIDDELL & SCOTT)
http://demonax.info/doku.php?id=text:callinus_elegy

Εξωτερικοί σύνδεσμοι 
 Αποσπάσματα του Καλλίνου

Αρχαίοι Έλληνες συγγραφείς
Αρχαίοι Έλληνες ποιητές
Αρχαίοι Έλληνες ελεγειακοί ποιητές
Αρχαίοι Εφέσιοι
Στιμπικονίτης

Ο στιμπικονίτης (αγγλ. stibiconite) είναι ορυκτό οξείδιο - υδροξείδιο του αντιμονίου. Οφείλει το όνομά του στη λατινική ρίζα "stibi(num)" (το αντιμόνιο στα λατινικά) και την ελληνική λέξη κόνις, λόγω της συνηθέστερης υφής του. Συνώνυμό του είναι ο αρσενικαντιμονίτης, όρος που έχει εγκαταλειφθεί καθώς το ορυκτό δεν περιέχει αρσενικό.

Εμφάνιση, παραγενέσεις
Σχηματίζεται συχνά ως προϊόν εξαλλοίωσης (οξείδωσης) άλλων υδροθερμικά σχηματισμένων αντιμονιούχων ορυκτών, κυρίως αντιμονίτη, Sb2S3, τον οποίο αντικαθιστά καθ' ολοκληρίαν, σχηματίζοντας ψευδόμορφους κρυστάλλους, οι οποίοι γίνονται αντικείμενα συλλογής από συλλέκτες ορυκτών. Οι ψευδόμορφοι του στιμπικονίτη ξεχωρίζουν από τους πραγματικούς κρυστάλλους μόνο λόγω της γαιώδους υφής τους. Η οξείδωση αυτή επηρεάζει το αντιμόνιο, το οποίο στον αντιμονίτη έχει αριθμό οξείδωσης +3, ενώ στον στιμπικονίτη μέρος του αποκτά αριθμό οξείδωσης +5.

Σχετίζεται με αντιμονίτη και ορισμένα ιδιαίτερα σπάνια ορυκτά, όπως ο βαλεντινίτης, ο κερμεσίτης, ο θερβαντίτης αλλά και συχνά με αυτοφυές αντιμόνιο.

Είναι πολύ κοινό ορυκτό και απαντά σε όλες σχεδόν τις αντιμονιούχες αποθέσεις. Ορισμένες εμφανίσεις με αξιόλογους ψευδόμορφους κρυστάλλους είναι στην επαρχία Zamora στην Ισπανία, στο Μέλανα Δρυμό στη Γερμανία, την περιοχή Σονόρα του Μεξικού (Tierras Prietas, San Luis Potosi και El Antimonio), το Κεμπέκ του Καναδά, τις ΗΠΑ (Πολιτείες Νεβάδα, Γιούτα, Αϊντάχο, Καλιφόρνια) και την Κιργιζία.

Στην Ελλάδα ανευρίσκεται στα μεταλλεία Λαυρίου - περιοχή "Πλάκα" - και στην περιοχή "Δοκός" του Νομού Ροδόπης κοντά στην Κομοτηνή.

Πηγές
Handbook of Mineralogy
Mindat.org
Galleries.com
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Βιβλιογραφία
James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244
 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X
 Walter Schumann, R. Bradshaw, K. A. G. Mills, Handbook of Rocks, Minerals and Gemstones,  Houghton Mifflin Harcourt, 1993 ISBN 0395511372

Σημειώσεις

Στιμπικονιτης
Χατζημιχάλης Νταλιάνης

Ο Χατζημιχάλης Νταλιάνης (1775 - 18 Μαΐου 1828) ήταν Έλληνας οπλαρχηγός της επανάστασης του 1821 και ηγετική μορφή της επανάστασης στην Κρήτη.

Βιογραφία
Γεννήθηκε στο Δελβινάκι της Ηπείρου το 1775. Σπούδασε στην Ιταλία και ασχολήθηκε αμέσως μετά στην τοπική καπνοβιομηχανία της Τεργέστης, όπου και απέκτησε μεγάλη περιουσία ως επιχειρηματίας. Το όνομά του ήταν Μιχαήλ Χρήστου, όμως επειδή ταξίδευσε στους Αγίους Τόπους και βαπτίστηκε στον Ιορδάνη ποταμό, βαπτίστηκε Χατζής κατά την ελληνική τότε παράδοση.

Ο Νταλιάνης το 1816 έγινε μέλος της Φιλικής Εταιρείας και με προσωπικές του δαπάνες συγκρότησε ίλη ιππικού που συμμετείχε ενεργά στον Αγώνα. Το Μάρτιο του 1826 ναύλωσε τρία καράβια με 800 εθελοντές και ξεκίνησε με προορισμό το Λίβανο, για να πείσει εκεί τους τοπικούς άρχοντες να ξεκινήσουν αγώνα κατά των Τούρκων. Ο τοπικός εμίρης όμως τελικά δεν ανταποκρίθηκε στο κάλεσμά του να δημιουργήσει σημαντικό αντιπερισπασμό κατά της Οθωμανικής Αυτοκρατορίας.

Πίσω στην Ελλάδα συμμετείχε σε επιδρομές κατά του Ιμπραήμ στην Πελοπόννησο και μετέπειτα στη Στερεά Ελλάδα στο πλευρό του Γεωργίου Καραϊσκάκη και, μετά το θάνατο του τελευταίου, στη μάχη του Φαλήρου.

Εκστρατευτικό σώμα στην Κρήτη
Προς το τέλος του 1827 δέχθηκε πρόσκληση απο εκπρόσωπο των επαναστατημένων Κρητών να μεταβεί στην Κρήτη και να αναλάβει την ηγεσία της επανάστασης εκεί. Ο Νταλιάνης με εκστρατευτικό σώμα 100 ιππέων και περίπου 500 πεζών μετέβη στο νησί στις αρχές του Γενάρη του 1828, με υπαρχηγό τον Βασίλειο Αθανασίου.

Στο μεταξύ ο Αλβανός πασάς της Κυδωνίας Μουσταφά Νταϊλή, που είχε διορισθεί από τον Μωχάμετ Αλή της Αιγύπτου γενικός διοικητής της Κρήτης, συγκέντρωσε τις δυνάμεις του και ετοιμάστηκε να συγκρουσθεί μαζί τους. Όταν πληροφορήθηκε ότι ο Χατζημιχάλης μετακινήθηκε στα Σφακιά, απέστειλε αγγελιοφόρους στους Σφακιανούς, απειλώντας τους να παραμείνουν αμέτοχοι. Στις 8 Μαΐου, μικρό τμήμα πεζών και ιππικού υπό τους Χατζημιχάλη, Αναγνώστη Μανουσογιαννάκη και Στρατή Δεληγιαννάκη κτύπησαν αιφνιδιαστικά σώμα Τούρκων που πήγαινε να ενωθεί με το κύριο σώμα του Μουσταφά. Στη συνέχεια ο Χατζημιχάλης οχυρώθηκε στο Φραγκοκάστελλο. 

Στις 17 Μαΐου ο Μουσταφά, επικεφαλής στρατού 8.000 ανδρών, έφτασε στο Φραγκοκάστελλο. Τις πρώτες ώρες η μάχη ήταν αμφίρροπη παρόλη την αριθμητική υπεροχή των οθωμανικών δυνάμεων. Τελικά, ύστερα από λυσσαλέο και άνισο αγώνα οι αμυνόμενοι πραγματοποίησαν έξοδο από το κάστρο. Σχεδόν όλοι οι υπερασπιστές του Φραγκοκάστελλου βρήκαν το θάνατο, μαζί με τον Χατζημιχάλη Νταλιάνη και τον υπασπιστή του, Κυριακούλη Αργυροκαστρίτη.

Οι Δροσουλίτες, ένα οπτικό φαινόμενο που παρατηρείται στον κάμπο του Φραγκοκάστελλου κατά τα τέλη Μάη, έχει καταγραφεί στην τοπική κρητική παράδοση ως σχετιζόμενο με τη Μάχη του Φραγκοκάστελλου.

Παραπομπές

Πηγές
 Συλλογικό έργο, Παγκόσμιο Βιογραφικό Λεξικό, Εκδοτική Αθηνών. Αθήνα 1987.

Εξωτερικοί Σύνδεσμοι
 Φραγκοκάστελο και «Δροσουλίτες». kritikoi.gr
 Ιστορία της Κρήτης. ΤΕΙ Πειραιά.

Οπλαρχηγοί του 1821
Run-length encoding

Ο αλγόριθμος συμπίεσης δεδομένων Run-length encoding (RLE) είναι ίσως ο πιο απλός στην κατηγορία του. Εφαρμόζεται σε δεδομένα όπου εμφανίζεται συνεχόμενα ο ίδιος χαρακτήρας σε μία σειρά χαρακτήρων. Αποδίδει καλύτερα στην συμπίεση εικόνων με απλά γραφικά.

Αλγόριθμοι συμπίεσης
Breaking Bad

Το Breaking Bad είναι αμερικανική δραματική τηλεοπτική σειρά, της οποίας δημιουργός και παραγωγός είναι ο Βινς Γκίλιγκαν. Η σειρά παράχθηκε από την  Sony Pictures Television και μεταδόθηκε στις ΗΠΑ και τον Καναδά στο AΜC. Στην Ελλάδα προβλήθηκε από τον τηλεοπτικό σταθμό Mega Channel. Η προβολή της ξεκίνησε στις 20 Ιανουαρίου 2008 και ολοκληρώθηκε στις 29 Σεπτεμβρίου 2013, σε πέντε κύκλους επεισοδίων.

Πλοκή
Η σειρά λαμβάνει χώρα στην Αλμπουκέρκη στο Νέο Μεξικό. Η υπόθεση  περιστρέφεται γύρω από τον Γουόλτερ Γουάιτ (Μπράιαν Κράνστον), έναν πολύ ταλαντούχο και ευφυή χημικό που ωστόσο λόγω κάποιων επιλογών του έχει καταλήξει να ζει μίζερα και φτωχικά εργαζόμενος στην δευτεροβάθμια εκπαίδευση. Το ποτήρι για αυτόν ξεχειλίζει όταν διαγιγνώσκεται με προχωρημένο  καρκίνο πνευμόνων, με τα έξοδα της θεραπείας να είναι απαγορευτικά για το νοικοκυριό του. Με το τέλος της ζωής του πλέον ορατό, καταρρέει και αποφασίζει να προσεγγίσει τον πρώην μαθητή του και πλέον μικρέμπορο ναρκωτικών Τζέσι Πίνκμαν (Άαρον Πολ) και να αρχίσει να παράγει κρυφά από την οικογένειά του ασυναγώνιστης ποιότητας μεθαμφεταμίνη, με την επιθυμία να εξασφαλίσει το οικονομικό μέλλον της οικογενείας του αλλά και να βιώσει λίγη δράση στον χρόνο που του απομένει. Ωστόσο η φιλοδοξία και το ταλέντο του δε θα αργήσουν να προσελκύσουν εκτός από πλούτη και πολλούς μπελάδες, σταδιακά μετατρέποντάς τον από έναν φιλήσυχο καθηγητή σε έναν αδίστακτο ραδιούργο. 

Η σειρά Breaking Bad έχει αποσπάσει πολλές θετικές κριτικές, ειδικά για το γράψιμο και την πρωταγωνιστική ερμηνεία του Κράνστον, και έχει κερδίσει τέσσερα Βραβεία Έμμυ, μαζί με πολλά άλλα βραβεία και υποψηφιότητες.

Βραβεία και υποψηφιότητες

Παραπομπές

Εξωτερικοί σύνδεσμοι 
 

Αμερικανικές τηλεοπτικές σειρές
Δραματικές σειρές
Τηλεοπτικές σειρές του AMC
Βραβεία Έμμυ Ζώνης Υψηλής Τηλεθέασης (νικητές-σειρές)
Τηλεοπτικές σειρές σχετιζόμενες με το οργανωμένο έγκλημα
Γαλάρο Ζακύνθου

Το Γαλάρο είναι οικισμός που βρίσκεται στη δυτική Ζάκυνθο. Έχει θέα το Ιόνιο πέλαγος και από ψηλά μπορεί κάποιος να δει τα παράλια της Ιταλίας. Είναι ένα μικρό χωριό που αναφέρεται σε επίσημα έγγραφα από το 1503 ενώ κάποτε πριν το μεγάλο καταστροφικό σεισμό υπήρχε ένα μεγάλο καζίνο που ισοπεδώθηκε σχεδόν τελείως και ανήκει στην οικογένεια Παντή-Κατσώνια.
Στο χωριό υπάρχει η Ιερά Μονή της Υπεραγάθου που χτίστηκε από τους γαλαριώτες ιερείς αδελφούς Κωστή στις αρχές του 17ου αιώνα.

Χωριά της Ζακύνθου
Δήμος Ζακύνθου
Λιχάδες

Οι Λιχάδες ή Λιχαδονήσια είναι συστάδα 7 και περισσοτέρων μικρών νησίδων στα βορειοδυτικά της Εύβοιας μεταξύ του Μαλιακού και του Βόρειου Ευβοϊκού κόλπου. Βρίσκονται μεταξύ του οικισμού της Λιχάδας από την πλευρά της Εύβοιας, και των Καμένων Βούρλων από την πλευρά της Φθιώτιδας. Διοικητικά υπάγεται στον Δήμο Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης.

Ετυμολογία
Το όνομά τους οι Λιχάδες, το οφείλουν σύμφωνα με την μυθολογία στον Λίχα, τον δούλο του Ηρακλή, ο οποίος του παρέδωσε τον χιτώνα της Δηιάνειρας. Σύμφωνα με τον μύθο ο Ηρακλής θεώρησε υπαίτιο τον Λίχα για τον χιτώνα και τον εκσφενδόνισε στην θάλασσα. Από τα κομμάτια και το αίμα του σχηματίστηκαν οι Λιχάδες.

Γεωγραφία

Τα νησιά

Η μεγαλύτερη νησίδα των Λιχάδων είναι η Μονολιά που είναι και η βορειότερη του συμπλέγματος και η επόμενη μεγαλύτερη είναι η Μεγάλη Στρογγυλή, η νοτιότερη του συμπλέγματος. Ανάμεσά τους υπάρχουν άλλες μικρότερες νησίδες όπως η Μικρή Στρογγυλή, το Στενό, η Βαγιά, ο Βορηάς, το Λιμάνι καθώς και άλλοι μικροί σκόπελοι και μύρμηκες, που λέγονται Ποντικονήσια.

Ιστορία
Οι νησίδες είναι αποτέλεσμα ηφαιστειακής δραστηριότητας. Μεγάλο τμήμα των νησιών βυθίστηκαν από μεγάλο σεισμό που έγινε το 426 π.Χ.

Δημογραφία
Τα νησιά κατοικούνταν στο παρελθόν. Στο νότιο τμήμα της Μονόλιας διασώζονται ακόμα κτίσματα από τον οικισμό του νησιού. Ο πληθυσμός των νησιών έφτανε τους 70 κατοίκους το 1928 ενώ από την δεκαετία του 1960 και μετά ο οικισμός σχεδόν εγκαταλείφθηκε.

Διοίκηση
Τα Λιχαδονήσια εντάχθηκαν για πρώτη φορά στο δήμο Λιχαδείων το 1836. Το Νοέμβριο του 1840 ύστερα από την κατάργηση του δήμου Λιχαδείων υπάχθηκαν στο δήμο Αιδηψίων μέχρι και το 1912 όπου και υπάχθηκαν στην κοινότητα Λιχάδας έως και το 2010 χωρίς μεταβολές. Το Δεκέμβριο του 1920 τα Λιχαδονήσια αναγνωρίστηκαν μέχρι τον Οκτώβριο του 1940 όπου καταργήθηκαν και αναγνωρίστηκαν ως Στρογγύλη και Μονολιά. Με την εφαρμογή του σχεδίου Καλλικράτης το 2011 εντάχθηκαν στον νέο διευρυμένο Δήμο Ιστιαίας - Αιδηψού.

Μεταφορά
Οι Λιχάδες είναι σήμερα πολύ δημοφιλής τουριστικός προορισμός. Για τα νησάκια αναχωρούν τακτικά κατά την καλοκαιρινή περίοδο, μικρά πλοιάρια προς τις μεγαλύτερες νησίδες του συμπλέγματος και τις παραλίες που διαθέτουν. Τα σκάφη που επισκέπτονται τα νησιά διαθέτουν και οπτική πρόσβαση στο βυθό, ώστε να μπορούν οι τουρίστες να παρατηρούν τον πλούσιο βυθό της περιοχής.

Παραπομπές

Εξωτερικοί σύνδεσμοι
 Επίσημη Ιστοσελίδα των Λιχαδονησιών
 Οι Λιχάδες στο servitoros.gr
 faroi.com: Ο πέτρινος παραδοσιακός φάρος στη Στρογγυλή στα Λιχαδονήσια

Νησιωτικά συμπλέγματα Ελλάδας
Βραχονησίδες Εύβοιας
Κοινότητα Καφηρέως

Η Κοινότητα Καφηρέως είναι μία από τις δύο κοινότητες του νομού Ευβοίας. Βρίσκεται στο νοτιοανατολικό άκρο του νησιού. Η κοινότητα αποτελείται από 2 κοινοτικά διαμερίσματα, καταλαμβάνει έκταση 77,8 τ.χλμ. και έχει συνολικό πληθυσμό 1.003 κατοίκους. Έδρα της είναι η Αμυγδαλιά.

Η κοινότητα αποτελείται από τα παρακάτω κοινοτικά διαμερίσματα και οικισμούς:
  Κ.δ. Αμυγδαλέας  [552]
 η Αμυγδαλιά [179]
 το Δρυμονάρι [32]
 η Ζαχαριά [48]
 το Θύμιον [81]
 το Καψούρι [57]
 η Πρινιά [80]
 η Σχίζαλη [75]
  Κ.δ. Κομίτου  [451]
 το Κόμητο [142]
 ο Αντιάς [170]
 ο Ευαγγελισμός [139]

Παραπομπές

Κ
Μαίρη Κυβέλου

Η Μαίρη Κυβέλου (Αθήνα 1945 - Αθήνα 15 Νοεμβρίου 2005) ήταν Ελληνίδα ηθοποιός.

Βιογραφία
Σπούδασε στη Δραματική Σχολή του Εθνικού Θεάτρου (απόφοιτος 1968). Η πρώτη της θεατρική εμφάνιση έγινε το 1968 με το θίασο του Γιάννη Γκιωνάκη, στο έργο του Δημήτρη Ψαθά «Ο κουτσομπόλης». Από τότε και μέχρι το 1981, όταν σταμάτησε την πορεία της ως ηθοποιός για να αφοσιωθεί στην οικογένειά της, έλαβε μέρος σε πολλές παραστάσεις, κινηματογραφικές ταινίες και τηλεοπτικές σειρές.

Επίσης σπούδασε επί ένα χρόνο στη Σχολή Δραματικής Τέχνης του σκηνοθέτη Πήτερ Χολ στο Λονδίνο. Ήταν απόφοιτος της Νομικής Σχολής του Πανεπιστημίου Αθηνών.

Έφυγε από τη ζωή στα 60 της χρόνια από καρκίνο. Σύζυγός της υπήρξε ο ηθοποιός, διαφημιστής και πολιτικός Νίκος Απέργης (1947-2012).

Φιλμογραφία

Τηλεόραση

Θέατρο

Βιντεοταινίες

Πηγές 
 Έξαρχος, Θεόδωρος. «Έλληνες ηθοποιοί:Έτος γέννησης από 1941 μέχρι 1950» - 1η έκδ. - Αθήνα: Γκόνης, 2009. - 352σ.
 Έλληνες - Ελληνίδες ηθοποιοί 
 www.retrodb.gr
 www.90lepta.com

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Απόφοιτοι της Δραματικής Σχολής του Εθνικού Θεάτρου
Τρικεράτωψ

Ο τρικεράτωψ (Triceratops) ήταν ένα γένος μεγάλων φυτοφάγων δεινόσαυρων που έζησε στη Βόρεια Αμερική κατά την ύστερη Κρητιδική περίοδο.

Μορφολογία 

Ο τρικεράτωψ ήταν από τους μεγαλύτερους δεινόσαυρους της οικογένειας των Κερατόψιδων. Το μήκος του εφτανε τα 7- 9 μ. (1 μέτρο είχαν μόνο τα κέρατά του), ύψος μέχρι 3 μ. και βάρος που έφτανε τους 6 - 12 τόνους. 

Είχε 2 μεγάλα μετωπιαία κέρατα κι ένα μικρότερο στο ρύγχος του. Με αυτά αμυνόταν ενάντια στους εχθρούς του και κυρίως πάλευε με τα ομοειδή του, όπως ακριβώς παλεύουν σήμερα και τα ελάφια για το δικαίωμα του ζευγαρώματος. Είχε επίσης και ένα μεγάλο λοφίο που μάλλον ήταν ζωηρά χρωματισμένο για να το επιδεικνύει στα θηλυκά την περίοδο αναπαραγωγής. 

Αν πλησίαζε κανένας μεγάλος σαρκοφάγος δεινόσαυρος όπως ο Τυραννόσαυρος η αγέλη πιθανώς σχημάτιζε κύκλο γύρω από τα μικρά για να τα προστατέψει. Το δέρμα του ήταν σχετικά ασυνήθιστο σε σχέση με τους άλλους δεινόσαυρους και πιθανόν να έφερε αδύναμες αραιές τρίχες σαν αυτές του γουρουνιού όπως ο Ψιττακόσαυρος. 

Το ράμφος και τα δόντια του Τρικεράτοπα ήταν εξειδικευμένα στην σύνθλιψη και κατανάλωση φυτών.

Συστηματική ταξινόμηση

Είδη 
Το γένος περιλαμβάνει 2 είδη:  
 Triceratops horridus και τον 
 Triceratops prorsus.

Ταξινόμηση 
Ο τρικεράτωψ είναι το πιο δημοφιλές μέλος της οικογένειας των Κερατόψιδων, μιας οικογένειας μεγάλων κερασφόρων δεινοσαύρων της Βόρειας Αμερικής. Η ακριβής θέση του τρικεράτοπα ανάμεσα στα κερατόψιδα έχει σηζητηθεί τα τελευταία χρόνια. Σύγχηση έχει προκληθεί κυρίως από τον συνδιασμο μικρών, στερεών οστέινων κολάρων (παρόμοια με εκείνα του Σεντροσαυρίνων) και του μετώπου με τα μακριά κέρατα (περισσότερο μοιάζει με μέλος της οικογένειας Κερατοψίνες, γνωστή και ως Χασμοσαυρίνες). Στην πρώτη επισκόπιση των κερασφόρων δεινόσαυρων, η R. S. Lull υπέθεσαν δύο καταγωγές: η πρώτη από τον Μονοκλόνιο και τον Σεντρόσαυρο οδηγώντας στον Τρικεράτοπα, και η δεύτερη με τον Κεράτοπα και τον Τορόσαυρο, κάνοντας τον Τρικεράτοπα έναν Σεντροσαυρίνο, καθώς η ομάδα είναι κατανοητή σήμερα . Ύστερες αναθεωρήσεις υποστηρίζουν την άποψη αυτή, περιγράφοτας επίσημα την πρώτη ομάδα ως Σεντροσαυρίνες (περιλαμβάνοντας τον Τρικεράτοπα)και την δεύτερη πμάδα ως Χασμοσαυρίνες.

Το παρακάτω κλαδόγραμμα ακολουθεί την θεωρία του Λόνγκριτζ (2015), ο οποίος ονόμασε ένα νέο είδος Πεντακεράτοπα, και περιλαμβάνει σχεδόν όλα τα είδη της υποοικογένειας Χασμοσαυρίνες :

Κατανομή 
Ο τρικεράτωψ έζησε αποκλειστικά στη Βόρεια Αμερική. Απολιθώματά του βρέθηκαν στον δυτικό Καναδά (Αλμπέρτα, Έντμοντον) και τις δυτικές ΗΠΑ (Μοντάνα, Νότια Ντακότα, Ουαϊόμινγκ κλπ.). Μέχρι σήμερα έχουν ανακαλυφθεί 50 κρανία και μερικοί ελλειπείς σκελετοί.

Παραπομπές 

Κερατοψίδες
Σύμβολα της Νότιας Ντακότα
Σύμβολα του Ουαϊόμινγκ
Αόρατος Ροζ Μονόκερως

Ο Αόρατος Ροζ Μονόκερως είναι ο θεός μιας παρωδίας θρησκείας που στόχο έχει τη σάτιρα των θρησκευτικών πιστεύω.

Το παράδοξο που παρουσιάζει η μορφή του (ροζ και αόρατος ταυτόχρονα), καθώς και η αδυναμία των πιστών άλλων θρησκειών να αποδείξουν πως δεν υπάρχει ο Αόρατος Ροζ Μονόκερως, σατιρίζουν τις, κατά τους αθεϊστές, παράλογες ιδιότητες που δίνουν οι θεϊστές στη θεότητα την οποία πιστεύουν. Συγκαταλέγεται στα δόγματα σαρκαστικής θρησκευτικής κρυπτοζωολογίας.

Ιστορία 

Η πρώτη αναφορά στον Αόρατο Ροζ Μονόκερο που έχει καταγραφεί, έγινε στις 7 Ιουλίου του 1990 στο γκρουπ alt.atheism του Usenet.

Η ιδέα αναπτύχθηκε περισσότερο από το 1994 μέχρι το 1995 από μία ομάδα φοιτητών, οι οποίοι έφτιαξαν ένα μανιφέστο που διακήρυττε και ανέλυε λεπτομερώς μία θρησκεία, που αφορούσε πολλούς ιπτάμενους ροζ μονόκερους.

Ένα απόσπασμα από το μανιφέστο, το οποίο υπήρξε πόλος έμπνευσης για την ανάπτυξη της παρωδίας:

"Οι Ιπτάμενοι Ροζ Μονόκεροι είναι όντα μεγάλης πνευματικής δύναμης. Το γνωρίζουμε αυτό, διότι έχουν τη δυνατότητα να είναι αόρατοι και ροζ την ίδια στιγμή. Όπως και στις υπόλοιπες θρησκείες, η Πίστη στους Αόρατους Ροζ Μονόκερους βασίζεται στη λογική και την πίστη. Όλοι πιστεύουμε πως είναι ροζ και όλοι γνωρίζουμε πως λογικά είναι αόρατοι, επειδή δεν μπορούμε να τους δούμε."

Πλέον, ο Αόρατος Ροζ Μονόκερως αποτελεί φαινόμενο του Ίντερνετ, έχοντας συγκεντρώσει χιλιάδες οπαδούς που ανακήρυξαν τους εαυτούς τους "πιστούς".

Συμβολισμός 

Συνηθίζεται όταν γίνεται αναφορά στον Αόρατο Ροζ Μονόκερω, να τονίζεται το γεγονός πως επειδή είναι αόρατος, κανείς δεν μπορεί να αποδείξει πως δεν υπάρχει (ή πως δεν είναι ροζ). Αυτή η πρόταση αποτελεί παρωδία των ιδιοτήτων του Θεού: ότι ο Θεός, δηλαδή, ως δημιουργός του Σύμπαντος, δεν υπόκειται στους νόμους που έχει δημιουργήσει, και συνεπώς η ανικανότητα εντοπισμού του στον κόσμο μας δεν αποδεικνύει την ύπαρξη του ή την ανυπαρξία του, καθώς ο Θεός δεν έχει υλική υπόσταση.

Κατά τους αθεϊστές, ο Αόρατος Ροζ Μονόκερως δεν είναι παρά ένα παράδειγμα, που επιχειρεί να καταδείξει τον παραλογισμό που κρύβεται πίσω από τις υπερφυσικές ιδιότητες και την έλλειψη αποδείξεων, που κρύβονται πίσω από την ύπαρξη μία θεότητας. Τα δύο βασικά χαρακτηριστικά της, η λεγόμενη "αορατότητα" της, και το χρώμα της (ροζ), είναι παράλογα και αντιφατικά στοιχεία, και εκεί έγκειται η σάτιρα. Το παράδοξο της ύπαρξης θεοτήτων που είναι αόρατες, αλλά και ορατές συγχρόνως συναντάται σε μερικές Ανατολικές Ασιατικές θρησκείες.

Δείτε Επίσης 
 Ιπτάμενο μακαρονοτέρας
 Τσαγιέρα του Ράσελ
 Κρυπτοζωολογία

Πηγές 

Διαδικτυακά φαινόμενα
Παρωδίες Θρησκειών
CSI: Λας Βέγκας

Το CSI: Λας Βέγκας είναι μια αστυνομική σειρά αμερικάνικης παραγωγής που έκανε πρεμιέρα στις 6 Οκτωβρίου 2000 και προβάλλεται μέχρι και σήμερα. Είναι το πρώτο και παλαιότερο CSI της τριλογίας. Ο κανονικός του τίτλος είναι CSI: Crime Scene Investigation και η σειρά προβάλλεται από το αμερικάνικο κανάλι CBS.

Πλοκή
Η ομάδα του Γκιλ Γκρίσομ (Γουλίαμ Πήτερσον), του επικεφαλής, απαρτίζεται από την Κάθριν Γουίλοους (Μαργκ Χέλγκενμπεργκερ), ειδική στις εγκληματολογικές υποθέσεις, τον Γουόρικ Μπράουν (Γκάρι Ντόρνταν), οξυδερκή αναλυτή και παθιασμένο με την έρευνα, τον όμορφο Νικ Στόουκς (Τζορτζ Ίντζ), την Σάρα Σάιντλ (Τζόρτζια Φοξ), την έμπιστη συνεργάτη του Γκρίσομ, η οποία συχνά ακολουθεί δικές της ανορθόδοξες μεθόδους για να φτάσει στη λύση των υποθέσεων. Η επίλεκτη ομάδα θα έρθει συχνά σε διαφωνία με τον αρχηγό Τζιμ Μπρας (Πωλ Γκιλφόϊλ), τον πρώην επικεφαλής τους, που πλέον έχει μετατεθεί στο Τμήμα Ανθρωποκτονιών. Η ομάδα του Γκιλ Γκρίσομ θα πρέπει να εξιχνιάσει κάθε έγκλημα και να βρει την λύση του μυστηρίου.

Παίζουν: Γκάρι Ντέρνταν, Τζορτζ Ιντς, Τζόρτζια Φοξ, Πωλ Γκίλφοϊλ.

Επισκόπηση Σειράς

Πορεία-Βραβεία
Διέγραψε μια εξαιρετικά πετυχημένη πορεία με εννέα κύκλους, με το τελευταίο επεισόδιο να βγαίνει στον αέρα τον Μάιο του 2009. Υπήρξε για επτά συνεχή χρόνια υποψήφια για το βραβείο της πιο αγαπητής δραματικής σειράς στα βραβεία People's Choice Awards, κερδίζοντας σταθερά το πρώτο βραβείο από το 2003 έως το 2006. Η πρωταγωνίστρια Μαργκ Χέλγκενμπεργκερ ήταν δύο φορές υποψήφια για καλύτερη γυναικεία ερμηνεία στις Χρυσές Σφαίρες, ενώ τα Βραβεία Emmy περιλάμβαναν κάθε χρόνο λίστες υποψηφιοτήτων από διάφορες κατηγορίες στο όνομα των CSI: Λας Βέγκας.

Παρόμοιες τηλεοπτικές σειρές
CSI: Νέα Υόρκη
CSΙ: Μαϊάμι

Εξωτερικοί σύνδεσμοι
CBS CSI: Λας Βέγκας επίσημος ιστότοπος  
To CSI: Λας Βέγκας στο ΤV.COM  
O ιστότοπος του CSI: Λας Βέγκας στο ΣΚΑΪ 

Αμερικανικές τηλεοπτικές σειρές
Αστυνομικές σειρές
Τηλεοπτικές σειρές των CBS Television Studios
Τηλεοπτικές σειρές του CBS
CSI: Μαϊάμι

Το CSI: Μαϊάμι είναι μια αστυνομική σειρά αμερικάνικης παραγωγής που έκανε πρεμιέρα στις 23 Σεπτεμβρίου 2002. Είναι το πρώτο spin-off του CSI: Λας Βέγκας που προβάλλεται από το αμερικάνικο κανάλι CBS. Στην Ελλάδα η σειρά προβλήθηκε από το ΣΚΑΪ και το Alpha TV. Σήμερα προβάλλεται κάθε βράδυ μετά τα μεσάνυχτα από το Mega. Προβάλλεται και από το συνδρομητικό κανάλι Novacinema.

Στις 25 Σεπτεμβρίου 2008, άρχισε ο έβδομος κύκλος, ο οποίος τελείωσε στις 18 Μαΐου 2009 στις ΗΠΑ. Το 100-ό επεισόδιο προβλήθηκε στις 2 Οκτωβρίου 2006. Ο όγδοος κύκλος της σειράς αποτελείται από 24 επεισόδια και άρχισε να προβάλλεται στην Αμερική στις 21 Σεπτεμβρίου 2009 ενώ ολοκληρώθηκε τον Μάιο του 2010.

Πλοκή 
Η επίλεκτη ερευνητική ομάδα CSI Miami εξιχνιάζει δύσκολα εγκλήματα και σκοτεινές υποθέσεις στο Μαϊάμι.
Αρχηγός της ομάδας είναι ο Ορέισιο Κέιν, πρώην ντετέκτιβ ανθρωποκτονιών. Η ομάδα του έχει τους εξής πρωταγωνιστές  την Κάλι Ντουκέιν, τον Έρικ Ντέλκο εμπειρογνώμονα στην υποβρύχια έρευνα, την ιατροδικαστή Άλεξ Γουντς και τον Ράιαν Γουλφ, το νεότερο μέλος της ομάδας. Βοηθός του Ορέισιο σε αρκετές περιπτώσεις είναι ο ντετέκτιβ Φρανκ Τριπ, ένας σκληρός, αλλά προσεκτικός αστυνομικός από το Τέξας.

Πορεία-Βραβεία 
Διέγραψε μια εξαιρετικά πετυχημένη πορεία με οκτώ κύκλους, ενώ έχουν απονεμηθεί πολλά βραβεία μεταξύ των οποίων βραβείο Emmy και αγαπημένης σειράς του κοινού για το 2003.

Παρόμοιες τηλεοπτικές σειρές 
CSI: Λας Βέγκας
CSI: Νέα Υόρκη

Εξωτερικοί σύνδεσμοι 
 CBS CSI:Μαϊάμι επίσημος ιστότοπος 
 To CSI:Μαϊάμι στο ΤV.COM  
 O ιστότοπος του CSI:Μαϊάμι στο ΣΚΑΪ 

Αμερικανικές τηλεοπτικές σειρές
Αστυνομικές σειρές
Τηλεοπτικές σειρές του CBS
Καφεΐνη

Η καφεΐνη είναι ένα πικρό, λευκό κρυσταλλικό αλκαλοειδές της ξανθίνης το οποίο είναι ένα ψυχοενεργό διεγερτικό ναρκωτικό. Η καφεΐνη ανακαλύφθηκε από το Γερμανό χημικό Φρίντριχ Φέρντιναντ Ρούνγκε το 1819. Αυτός επινόησε τον όρο kaffein, μιας χημικής ένωσης του καφέ, η οποία στην ελληνική γλώσσα έγινε καφεΐνη. 
(Ο πρώτος όρος που είχε χρησιμοποιηθεί, λανθασμένα, για να περιγράψει το κύριο αλκαλοειδές του καφέ, ήταν τεΐνη, επειδή περιέχεται και στα φύλλα του τσαγιού. Αργότερα, όταν ανακαλύφθηκε η ομοιότητα, η λέξη τεΐνη, έπαψε να χρησιμοποιείται από τους επιστήμονες, αν και εξακολουθεί σποραδικά να εμφανίζεται σε εκλαϊκευμένα άρθρα του ημερήσιου και περιοδικού τύπου σχετικά με την διατροφή.)

Η καφεΐνη βρίσκεται σε ποικίλες ποσότητες στους κόκκους, στα φύλλα, και στους καρπούς ορισμένων φυτών, όπου δρα ως φυσικό φυτοφάρμακο που παραλύει και σκοτώνει ορισμένα έντομα που τρέφονται από τα φυτά. Καταναλώνεται συνηθέστερα από τον άνθρωπο σε εγχύσεις που προέρχονται από τους κόκκους του φυτού καφές (Coffea arabica) και τα φύλλα του τσαγιού (Καμέλια η σινική - Camellia sinensis), καθώς και από διάφορα τρόφιμα και ποτά που περιέχουν προϊόντα που προέρχονται από το φιστίκι κόλα. Άλλες πηγές περιλαμβάνουν το Μάτε (Yerba maté), μούρα γκουαρανά (guarana), και το Ilex vomitoria.

Στον άνθρωπο η καφεΐνη δρα ως διεγερτικό του κεντρικού νευρικού συστήματος (ΚΝΣ), έχοντας ως αποτέλεσμα την προσωρινή αποτροπή της υπνηλίας και την αποκατάσταση της εγρήγορσης. Ποτά που περιέχουν καφεΐνη, όπως ο καφές, το τσάι, ορισμένα αναψυκτικά και ενεργειακά ποτά είναι πολύ δημοφιλή. Η καφεΐνη είναι η πιο ευρείας καταναλώσεως ψυχοδραστική ουσία στον κόσμο, αλλά, σε αντίθεση με πολλές άλλες ψυχοδραστικές ουσίες, η χρήση της είναι νόμιμη και μη ρυθμιζόμενη σε σχεδόν όλες τις χώρες. Στη Βόρεια Αμερική το 90% των ενηλίκων καταναλώνει καφεΐνη ημερησίως. Ο οργανισμός Food and Drug Administration των ΗΠΑ καταλογίζει την καφεΐνη ως «πολλαπλών σκοπών γενικά αναγνωριζόμενη ως ασφαλής ουσία τροφίμων».

Η καφεΐνη έχει διουρητικές ιδιότητες, τουλάχιστον όταν χορηγείται σε επαρκείς δόσεις και σε άτομα που δεν έχουν ανοχή σε αυτήν. Οι τακτικοί χρήστες, ωστόσο, αναπτύσσουν μια ισχυρή ανοχή προς αυτό το φαινόμενο, και μελέτες γενικά έχουν αποτύχει να υποστηρίξουν την κοινή αντίληψη ότι η τακτική κατανάλωση των ποτών που περιέχουν καφεΐνη συμβάλλει σημαντικά στην αφυδάτωση.

Χρησιμοποιείται, σε συνδυασμό με άλλες ουσίες, γιά την αντιμετώπιση κεφαλαγίας και ημικρανίας

Παραπομπές 

 
Αλκαλοειδή
Πουρίνες
Αζόλες
Διεγερτικά
Κατερίνα Αυγουστάκη

Η Katerine Avgoustakis (Ελληνικά: Κατερίνα Αυγουστάκη) (Σεπτεμβριος 16, 1983) είναι ελληνικής καταγωγής τραγουδίστρια γεννημένη στο Βέλγιο.

Παιδικά χρόνια 
Γεννήθηκε στις 16 Σεπτεμβρίου το 1983 από Έλληνα πατέρα και Βελγίδα μητέρα. Παίζει πιάνο και ήταν μέλος σε χορωδία.

Καριέρα

2002–2006: Ιντιάνα, Fame story Βελγίου 
Το 2002 έκανε το μουσικό της ντεπούτο ως μέλος του συγκροτήματος Ιντιάνα με το οποίο συμμετέιχε σε διαγωνισμό εκπροσώπησης του Βελγίου στη Eurovision. Τελικά οι Ιντιάνα δεν τα κατάφεραν.

Το 2005 πήρε μέρος στην αντίστοιχη εκπομπή fame story στο Βέλγιο που ονομάζεται Star academy. Κατάφερε και έφτασε ως τα τελικά και κέρδισε ένα συμβόλαιο με δισκογραφική εταιρεία. Από τότε κυκλοφόρησε μερικά αρκετά επιτυχημένα τραγούδια και κέρδισε αρκετά μουσικά βραβεία στο Βέλγιο.

2007–Σήμερα: Νέες Δουλειές 
Το 2007 συμμετείχε και σε δεύτερο ριάλιτι και βγήκε δεύτερη

Κατά καιρούς της έχουν γίνει προτάσεις να κυκλοφορήσει ένα διεθνές άλμπουμ. Πρόσφατα σε συνέντευξη της δήλωσε ότι "θα ήταν άπαιχτη η προοπτική μιας διεθνούς καριέρας". Αυτή τη στιγμή βρίσκεται σε επαφές με ανθρώπους από την Ελλάδα και ήδη τραγούδια της παίζονται στην Ισπανία και την Πολωνία. Τα τραγούδια της είναι επίσης δημοφιλή στη Σκανδιναβία, την Ιαπωνία και τη Ρωσία.

Σε πρόσφατη συνέντευξή της δήλωσε οτι θέλει να εκπροσωπήσει την Ελλάδα στο διαγωνισμό της Eurovision. Μάλιστα το 2009 έγραψε τους στίχους σε ένα από τα υποψήφια τραγούδια του Σάκη Ρουβά για την Eurovison .

Toν Μάρτιο του 2009 τραγούδησε το τραγούδι Ayo technology για ένα φιλανθρωπικό άλμπουμ και έκανε τρομερή επιτυχία στην Πολωνία, φτάνοντας στην 5η θέση στους πίνακες.

Προσωπική ζωή 
Ζει στο Βέλγιο. Το αρχικό επάγγελμά της ήταν αισθητικός.

Αναφορές

Εξωτερικοί σύνδεσμοι 

 Επίσημη ιστοσελίδα

Βέλγοι τραγουδιστές
Ελληνίδες τραγουδίστριες
Μιλλερίτης

Ο μιλλερίτης (αγγλ. millerite) είναι θειούχο ορυκτό του νικελίου. Το όνομα τού αποδόθηκε προς τιμήν του Βρετανού καθηγητή του Κέμπριτζ William Hallowes Miller (1801–1880), ο οποίος ήταν ο πρώτος που μελέτησε κρυστάλλους του ορυκτού. Λόγω χρώματος και λάμψης μοιάζει ιδιαίτερα με σιδηροπυρίτη, από τον οποίο διαφέρει στην υφή, γι' αυτό και αποκαλείται και "τριχοειδής σιδηροπυρίτης". Άλλα προσωνύμιά του είναι "τριχοπυρίτης" και "νικελιοπυρίτης".

Εμφάνιση, παραγενέσεις
Συχνότερα ανευρίσκεται ως απόθεση χαμηλών θερμοκρασιών, σε κοιλότητες ασβεστολίθων ή καρμπονατιτών ή υπό μορφή διεισδυουσών μικρών φλεβών, καθώς και εντός βαρύτη. Μπορεί, επίσης, να προέλθει από την εξαλλοίωση άλλων νικελιούχων ορυκτών. Έχει ανευρεθεί και σε ιζηματογενή πετρώματα, σχετιζόμενος με ανθρακοφόρες φλέβες. Σπανιότερα ανευρίσκεται και σε σερπεντινίτες.

Ορυκτά με τα οποία συνδέεται είναι ο γερσδορφίτης, ο πολυδυμίτης, ο νικελίνης, ο γαληνίτης, ο σφαλερίτης, ο σιδηροπυρίτης, ο χαλκοπυρίτης, ο πυρροτίτης, ο πεντλανδίτης, ο κουβανίτης, ο ασβεστίτης, ο δολομίτης, ο σιδηρίτης, ο βαρύτης και ο ανκερίτης.

Είναι ορυκτό με παγκόσμια εξάπλωση. Μερικές από τις σημαντικότερες εμφανίσεις του είναι στη Γερμανία (κυρίως Βόρεια Ρηνανία-Βεστφαλία και Θουριγγία), το Kotalahti στη Φινλανδία, το Kladno στην Τσεχία, την περιοχή Glamorgan στην Ουαλία, την Αυστρία, τη Γαλλία, το Έιρε, τη Νορβηγία, την Ιταλία (σύμπλεγμα Βεζουβίου, Καμπανία), την Ουκρανία, τη Ρωσία (μέσα Ουράλια όρη), το Μαρόκο, τη Γκάνα, την Ανγκόλα, τη Ζάμπια, τη Νότια Αφρική, το Ομάν, πολλές Πολιτείες των ΗΠΑ και στη χερσόνησο Λαμπραντόρ του Καναδά.

Στην Ελλάδα ανευρίσκεται στα Μεταλλεία Λαυρίου (μεταλλείο «km3» στον Άγιο Κωνσταντίνο) και στο όρος Βέρμιο στο Νομό Πέλλας.

Πηγές
Handbook of Mineralogy
Mindat.org
Galleries.com
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Βιβλιογραφία
James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244
 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X
 Walter Schumann, R. Bradshaw, K. A. G. Mills, Handbook of Rocks, Minerals and Gemstones,  Houghton Mifflin Harcourt, 1993 ISBN 0395511372

Σημειώσεις

Ορυκτά του θείου
Ορυκτά του νικελίου
Photoshop

To Adobe Photoshop, ή απλά Photoshop, είναι πρόγραμμα επεξεργασίας γραφικών που αναπτύχθηκε και κυκλοφόρησε από την Adobe Systems. Αυτή τη στιγμή αποτελεί ηγέτη της αγοράς (market leader) των προγραμμάτων επεξεργασίας εικόνων, και είναι το προϊόν - σήμα κατατεθέν της Adobe Systems. Χαρακτηρίζεται ως "απαραίτητο εργαλείο για τους επαγγελματίες γραφίστες" και θεωρείται πως προώθησε τις αγορές των Macintosh, και στη συνέχεια των Windows.

Η πιο πρόσφατη έκδοση του Adobe Photoshop είναι η Adobe Photoshop 2021 (22.x), που κυκλοφόρησε το 2020.

Ιστορία 

Το 1987 ο Τόμας Κνολ, ένας φοιτητής του Πανεπιστημίου του Μίσιγκαν, ανέπτυξε ένα πρόγραμμα που εμφάνιζε εικόνες σε αποχρώσεις του γκρίζου (grayscale) σε μονοχρωματικό περιβάλλον. Αυτό το πρόγραμμα, το οποίο ονόμασε Display, τράβηξε την προσοχή του αδελφού του, Τζον Κνολ, ο οποίος πρότεινε στον Τόμας να αναπτύξει ένα πλήρες πρόγραμμα επεξεργασίας εικόνας. Ο Τόμας έκανε διάλειμμα έξι μηνών από τις σπουδές του το 1988 και, σε συνεργασία με τον αδελφό του, ανέπτυξε το πρόγραμμα, το οποίο ονόμασαν ImagePro. Αργότερα το ίδιο έτος, ο Τόμας μετονόμασε το πρόγραμμα του σε Photoshop και έπειτα από συμφωνία με την κατασκευάστρια εταιρία σαρωτών Barneyscan, το πρόγραμμα διανεμήθηκε μαζί με μερικούς σαρωτές. Συνολικά διανεμήθηκαν 200 αντίγραφα του προγράμματος.

Εν τω μεταξύ, ο Τζον ταξίδεψε στο Σίλικον Βάλεϊ και παρουσίασε το πρόγραμμα του στους μηχανικούς της Apple και στην Adobe. Και οι δύο παρουσιάσεις ήταν επιτυχείς, καθώς η Adobe αποφάσισε να αγοράσει την άδεια να διανείμει το πρόγραμμα τον Σεπτέμβριο του 1988. Η επόμενη έκδοση του προγράμματος, η Photoshop 1.0, κυκλοφόρησε το 1990 αποκλειστικά για συστήματα Macintosh και είχε μέγεθος 1.44 MB.

Εκδόσεις

Πηγές 

Λογισμικό
Γραφιστική
Adobe
Μούγλα

Τα Μούγλα (Τούρκικα: Muğla) είναι πόλη και δήμος στην νοτιοδυτική Τουρκία, στο γεωγραφικό διαμέρισμα του Αιγαίου. To 1923, 1 χρόνο μετά την καταστροφή της Σμύρνης ζούσαν περίπου 3,000 Έλληνες στην πόλη. Σήμερα η Μούγλα είναι η πρωτεύουσα της επαρχία Μούγλων που εκτείνεται κατά μήκος της ακτής του Αιγαίου. Το 2012 η αστική περιοχή των Μούγλων αριθμούσε 64,706 κατοίκους.

Ιστορία

Στην αρχαιότητα, τα Μούγλα ήταν προφανώς ένας απλός Ελληνιστικός οικισμός στα μισά της διαδρομής μεταξύ των Καρίων πόλεων της Ιδρίας (αργότερα Στρατονίκεια) στα βόρεια και της Ιδήμα στα νοτιοδυτικά της ακτής. Το αυτόχθον όνομα "Μόμπολλα", με την πάροδο του χρόνου άλλαξε σε "Μόγκολα" και στη συνέχεια σε "Μούγλα". Εμφανίζεται για πρώτη φορά στις αρχές του 2ου αιώνα π.Χ., όταν το πέρασμα της περιοχής του από αυτό που ήταν προφανώς μια ανατολική Καριανή επαρχία που συνδέονταν και με άλλες πόλεις με κυριαρχία στη Ρόδο. Ήταν μέρος της Ροδιακής Περαίας σε σταθερή βάση από το 167 π.Χ. έως τουλάχιστον τον 2ο αιώνα μ.Χ. Η περιοχή της Ρόδου ξεκίνησε εδώ και παρόλο που η περιοχή υπόκειτο στη Ρόδο, δεν ενσωματώθηκε στο κράτος της Ρόδου. Επιπλέον ο ξακουστός αρχαίος Έλληνας ιστορικός Ηρόδοτος έχει γεννηθεί κοντά στα Μούγλα, περίπου 85 χλμ. δυτικά, στην αρχαία Αλικαρνασσό.

Δεν υπάρχουν αρκετά ερείπια για να αποκαλυφθεί η ιστορία της εγκατάστασης της πόλης. Στον ψηλό λόφο στα βόρεια της πόλης, λίγα αρχαία κατάλοιπα δείχνουν ότι ήταν τόπος ακρόπολης. Λίγες επιγραφές ανακαλύφθηκαν στην ίδια την πόλη και χρονολογούνται από τον 2ο αιώνα π.Χ.

Η περιοχή κατακτήθηκε από την Οθωμανική αυτοκρατορία το 1280 μ.Χ

Το 2018, αρχαιολογικά ερείπια και ψηφιδωτά που ανακαλύφθηκαν στην πόλη έχουν επιβεβαιώσει ότι άνηκαν στη βίλα του Έλληνα ψαρά Φαϊνού που έζησε τον 2ο αιώνα μ.Χ. Ο Φαϊνός ήταν ο πλουσιότερος και ο πιο διάσημος ψαράς της εποχής του.

Κλίμα
Τα Μούγλα έχουν Μεσογειακό κλίμα που χαρακτηρίζεται από μακρά, ζεστά και ξηρά καλοκαίρια και δροσερούς και υγρούς χειμώνες.

Δείτε επίσης
Κατάλογος πόλεων της Τουρκίας
Επαρχία Μούγλων
Ηρόδοτος
Καρία
Αρχαία Ελλάδα

Πηγές

Παραπομπές

Επαρχία Μούγλων
Ασιατικές πόλεις της Τουρκίας
Αρχαίοι ελληνικοί αρχαιολογικοί τόποι στην Τουρκία
Διαμερίσματα της Επαρχίας Μούγλων
Καρία
Οικισμοί στην Επαρχία Μούγλων
Περικεφαλαία

Την περικεφαλαία την χρησιμοποιούσαν οι αρχαίοι και οι μεσαιωνικοί λαοί για να προστατεύσουν οι στρατιώτες το κεφάλι τους. Οι περικεφαλαίες ήταν μπρούτζινες και είχαν συχνά στην κορυφή λοφίο από ουρά αλόγου. Με το πέρασμα των χρόνων, τα σχέδια άλλαζαν.

Ελληνικές περικεφαλαίες 
Ο παλαιότερος τύπος ελληνικής περικεφαλαίας είχε κράνος με πολλά κομμάτια και λοφίο. Χρησιμοποιήθηκε μέχρι τον 7ος αι. π.Χ. Η Κορινθιακή ήταν απλούστερη. Εξέλιξη αυτών των τύπων ήταν η Ιλλυρική. Η κυρίως Κορινθιακή περικεφαλαία εξελίχθηκε στα αφτιά για να ακούν οι στρατιώτες στη μάχη. Η Χαλκηδονική άφηνε όχι μόνο τα αφτιά αλλά και τα χείλη ελεύθερα. Στο διάστημα μεταξύ 5ου-2ου αι. π.Χ, χρησιμοποιόταν περισσότερο η Θρακική περικεφαλαία. Είχε υψηλή κορυφή μπροστά και προφύλασσε τα μάγουλα.Προέρχεται από την λέξει <<περί κεφάλι>>

Πηγές 
 Jane Chisholm, Lisa Miles, Struan Reid "Η Εγκυκλοπαίδεια της Αρχαίας Ελλαδας"

Δείτε επίσης   
Χαλκιδικό κράνος
Βοιωτικό κράνος
Αττικό κράνος
Κορινθιακό κράνος

Παραπομπές

Όπλα
Προστατευτικός εξοπλισμός
Ενδύματα κεφαλής
Κράνος
Γεώργιος Φόρας

Ο Γεώργιος Φόρας γεννήθηκε το 1937 στην Αλεξάνδρεια της Αιγύπτου. Οι γονείς του όμως είχαν γεννηθεί και μεγαλώσει στην Ελλάδα, η μητέρα του στην Αγιάσο της Λέσβου και ο πατέρας του στους Ολύμπους της Χίου. Ξεκίνησε την καριέρα του ως ηθοποιός το 1959 και συνέχισε μέχρι τις αρχές της δεκαετίας του 1970 παίζοντας δίπλα σε μεγάλα ονόματα άλλες φορές ως πρωταγωνιστής και άλλες σε δεύτερους ρόλους. Εγκατέλειψε τον κινηματογράφο λόγω οικονομικών προβλημάτων. Συνέχισε την καριέρα στην Ολυμπιακή Αεροπορία, διατελώντας Διευθυντής σε σταθμούς του εξωτερικού και του Τμήματος Εξυπηρέτησης των Ιδιωτικών Αεροσκαφών μέχρι την συνταξιοδότησή του. Κρατούσε επαφή και φιλικές σχέσεις με όλους τους ηθοποιούς που ξεκινήσανε μαζί και ιδιαιτέρως με την Μελίνα Μερκούρη. Πέθανε από καρκίνο στις 13 Ιουλίου του 1996.

Φιλμογραφία

Εξωτερικοί σύνδεσμοι 
 Ο Γεώργιος Φόρας στην IMDB

Ορφανά λήμματα Απριλίου 2010
Έλληνες άνδρες ηθοποιοί κινηματογράφου